PMIndiaData/PMIndiaSum huggingface dataset:
গুজরাটের বন্যাবিধ্বস্ত অঞ্চলগুলি আকাশপথে পর্যবেক্ষণ করলেন প্রধানমন্ত্রী

গুজরাটের বন্যাবিধ্বস্ত অঞ্চলগুলির পরিস্থিতি বুধবার আকাশপথে খতিয়ে দেখেন প্রধানমন্ত্রী শ্রীনরেন্দ্র মোদী। পরেআমেদাবাদ বিমানবন্দরে এক উচ্চ পর্যায়ের বৈঠকে বন্যার ত্রাণ ও উদ্ধার কাজেরওপর্যালোচনা করেন তিনি। বৈঠকে উপস্থিত ছিলেন মুখ্যমন্ত্রী শ্রী বিজয় রুপানি সহরাজ্যের অন্যান্য মন্ত্রী এবং রাজ্য সরকার, বিপর্যয় মোকাবিলা সংস্থা তথাপ্রধানমন্ত্রীর দপ্তরের শীর্ষ কর্তা-ব্যক্তিরা। বন্যার ফলে রাজ্যেরসামগ্রিক ক্ষয়ক্ষতির একটি চিত্র তুলে ধরা হয় প্রধানমন্ত্রীর কাছে। বন্যাপরিস্থিতিতে ত্রাণ ও উদ্ধার কাজের খুঁটিনাটি সম্পর্কেওবৈঠকে তাঁকে অবহিত করা হয়। ত্রাণ ওউদ্ধার কাজের সঙ্গে সংশ্লিষ্ট সবক’টি সংস্থাকে অবিলম্বে ত্রাণ ও উদ্ধার কাজেসর্বশক্তি নিয়ে ঝাঁপিয়ে পড়ার নির্দেশ দেন প্রধানমন্ত্রী। তিনি এই মর্মে নির্দেশদেন ভারতীয় বিমানবাহিনীকেও। ত্রাণ ও উদ্ধার কাজের সময় স্বাস্থ্য, পরিচ্ছন্নতা এবংস্বাস্থ্য ব্যবস্থার দিকে বিশেষ নজর দেওয়ার কথা বলেন তিনি। এই বিষয়গুলি যাতেকোনরকমভাবে অবহেলিত না হয়, সেজন্য তা অগ্রাধিকারের ভিত্তিতে রূপায়ণের পরামর্শ দেনতিনি। শস্য বিমাসহ বিভিন্ন ধরনের বিমা কর্মসূচির সঙ্গে যুক্ত বিমা সংস্থাগুলিকে অনতিবিলম্বে মোটক্ষয়ক্ষতি ও শস্যহানির বিষয়গুলি খতিয়ে দেখতে নির্দেশ দেওয়া উচিৎ বলে মনে করেনপ্রধানমন্ত্রী। সেইসঙ্গে, বিমা সম্পর্কিত দাবিদাওয়া যাতে দ্রুত মিটিয়ে ফেলা সম্ভবহয়, সে সম্পর্কে বিশেষ উদ্যোগ গ্রহণের কথাও বলেন তিনি। শ্রী মোদী বলেন যে এর ফলেদ্রুত সুরাহা মিলবে বন্যা কবলিত সাধারণ মানুষের। বিপর্যস্তজল ও বিদ্যুৎ সরবরাহ তথা যোগাযোগ ব্যবস্থার দ্রুত পুনরুদ্ধারেরও নির্দেশ দেনপ্রধানমন্ত্রী। শ্রী মোদীপরামর্শ দেন যে ক্ষতিগ্রস্ত সড়কগুলির সংস্কার, বিদ্যুৎ পরিকাঠামোর পুনরুদ্ধার এবংস্বাস্থ্য সহায়তার দ্রুত প্রসারের লক্ষ্যেও অবিলম্বে ব্যবস্থা গ্রহণ প্রয়োজন। আমেদাবাদবিমানবন্দরে সংবাদমাধ্যমের প্রতিনিধিদের সঙ্গে এক সাক্ষাৎকারে প্রধানমন্ত্রী বলেনযে গত এক সপ্তাহ ধরে প্রবল বৃষ্টিপাত হয়ে চলেছে গুজরাটে। এই পরিস্থিতিতেবৃহস্পতিবার থেকে ত্রাণ ও উদ্ধার কাজে আরও দশটি হেলিকপ্টার নামানো হচ্ছে। ত্রাণেরকাজে সর্বতোভাবে গতি সঞ্চার করা হচ্ছে – এই তথ্য পেশ করে সাংবাদিকদের তিনি আরও বলেন, শুধুমাত্র শহরাঞ্চলই নয়,গ্রামাঞ্চলেও ক্ষয়ক্ষতির পরিমাণ নিরূপণের জন্য সর্বতোভাবে প্রচেষ্টা চালানো হবে। প্রয়োজনেএজন্য স্বল্প এবং দীর্ঘমেয়াদি – দু’ধরনের ব্যবস্থাই অবলম্বন করা হবে। বন্যাপরিস্থিতির মোকাবিলায় রাজ্য সরকার এবং অন্যান্য সকল পক্ষের প্রচেষ্টার বিশেষপ্রশংসাও করেন প্রধানমন্ত্রী। মৃতদেরনিকটাত্মীয়কে ২ লক্ষ টাকা এবং গুরুতরভাবে আহত ব্যক্তিদের ৫০ হাজার টাকা করেএককালীন আর্থিক সহায়তাদানের কথাও ঘোষণা করেন শ্রী নরেন্দ্র মোদী। রাজ্যগুলিরবিপর্যয় ত্রাণ তহবিল থেকে অনতিবিলম্বে অতিরিক্ত ৫০০ কোটি টাকার সহায়তাদানের কথাওঘোষণা করেন তিনি। রাজ্যের বন্যা পরিস্থিতির ফলে উদ্ভূত চ্যালেঞ্জের মোকাবিলায়রাজ্যবাসী যে আরও বেশি শক্তির পরিচয় দেবেন, সে সম্পর্কে তাঁর দৃঢ় আস্থা ওবিশ্বাসের কথাও ব্যক্ত করেন প্রধানমন্ত্রী। এই কঠিন সময়কালে কেন্দ্রীয় সরকার যেরাজ্যবাসীর পাশেই রয়েছে, এই প্রতিশ্রুতিরও উল্লেখ করেন তিনি। /
এশিয়ান কনফেডারেশনের মহিলা বক্সিং চ্যাম্পিয়নস্বর্ণপদক জয়ী মেরি কম’কে অভিনন্দন শ্রী নরেন্দ্র মোদীর

এশিয়ান কনফেডারেশনের মহিলাদের বক্সিংচ্যাম্পিয়নশিপ-এর খেলায় স্বর্ণপদক জয়ী ভারতীয় মুষ্টিযোদ্ধা মেরি কম’কে অভিনন্দিতকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “এএসবিসি এশিয়ান কনফেডারেশনের মহিলাদের বক্সিংচ্যাম্পিয়নশিপ-এর খেলায় স্বর্ণপদক লাভ করার জন্য অভিনন্দন জানাই মেরি কম’কে। আপনারএই সাফল্যে ভারত নিজেকে সম্মানিত বোধ করছে”।
সমুদ্র ভিত্তিক নীল অর্থনীতিতে ভারত ও সেসেলস-এর মধ্যে সহযোগিতায় মন্ত্রিসভার  অনুমোদন

প্রধানমন্ত্রী শ্রী নরেন্দ্র মোদীর সভাপতিত্বে অনুষ্ঠিত কেন্দ্রীয় মন্ত্রিসভার বৈঠকে বৃহস্পতিবার ভারত ও সেসেলস-এর মধ্যে সাক্ষরিত ‘নীল অর্থনীতি’ সম্পর্কিত সহযোগিতা মূলক চুক্তিটি অনুমোদিত হয়। চুক্তিটি মন্ত্রিসভার আনুষ্ঠানিক অনুমোদনের আগেই এ বছরের ২৬ আগস্ট সেসেলস-এর রাষ্ট্রপতির ভারত সফরকালে সাক্ষরিত হয়েছিল। টেঁকসই উন্নয়ন ও অর্থনৈতিক উদ্দেশে দুই পক্ষের মধ্যে সমুদ্র বিষয়ক চর্চার পাশাপাশি সমুদ্র ভিত্তিক সহায় সম্পদের উৎস সমূহের বৈজ্ঞানিক অনুসন্ধান ও ব্যবহারের ক্ষেত্রে সহযোগিতার জন্য পদ্ধতি নির্দিষ্ট করবে এই আনুষ্ঠানিক অনুমোদন। এই সহযোগিতা নীল অর্থনীতির ক্ষেত্রে ভারতের কৌশলগত সহযোগিতাকে সম্প্রসারিত করবে। পাশাপাশি সেসেলস-এর সহযোগিতায় সমুদ্র ভিত্তিক সহায় সম্পদের উৎসগুলিকে ভারতের ব্যবহারের সুযোগ বৃদ্ধি করবে। একই সঙ্গে এর মাধ্যমে মানব সম্পদ, বিশেষজ্ঞতা এবং প্রযুক্তি রপ্তানির মাধ্যমেও ভারত বাণিজ্যিককভাবে লাভবান হবে। সেসেলস-এর সহযোগিতায় নীল অর্থনীতির ক্ষেত্রে সমুদ্র ভিত্তিক উৎসের উপর নতুন নতুন তথ্য সংগৃহ করা হবে এবং এর মাধ্যমে ভারতীয় বিজ্ঞানীরা ও গবেষণামূলক প্রতিষ্ঠানগুলি বিশেষজ্ঞতা ও প্রযুক্তি বিনিময়ের সুযোগ পাবে। এই ব্যবস্থা সমুদ্র বিষয়ক গবেষণা ও প্রযুক্তির ক্ষেত্রে দেশজ উদ্ভাবনাকেও বিকশিত করবে।
কেন্দ্রীয় মন্ত্রিসভা ভারত ও উজবেকিস্তানের মধ্যে বিজ্ঞান প্রযুক্তি ও উদ্ভাবন ক্ষেত্রে সহযোগিতা চুক্তি মঞ্জুর করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বিজ্ঞান প্রযুক্তি ও উদ্ভাবন ক্ষেত্রে ভারত ও উজবেকিস্তানের মধ্যে স্বাক্ষরিত সহযোগিতা চুক্তিতে মঞ্জুরি দিয়েছে। ২০১৮ সালের পয়লা অক্টোবর নতুন দিল্লিতে প্রধানমন্ত্রী শ্রী নরেন্দ্র মোদী ও উজবেকিস্তানের রাষ্ট্রপতি সভকত মিরাওএভ – এর উপস্থিতিতে এই চুক্তি স্বাক্ষরিত হয়। ভারতের তরফে কেন্দ্রীয় বিজ্ঞান ও প্রযুক্তি মন্ত্রী ড হর্ষবর্ধন এবং উজবেকিস্তানের তরফে সেদেশের উদ্ভাবন উন্নয়ন দপ্তরের মন্ত্রী ইব্রাহিম আবদুরাখমানভ এই চুক্তি স্বাক্ষর করেন।
ছোট ছোট শহরগুলিই হ’ল নতুন ভারতের ভিত, রাজ্যসভায় রাষ্ট্রপতির অভিভাষণের উপর ধন্যবাদসূচক প্রস্তাবে প্রধানমন্ত্রীর জবাবী ভাষণ

প্রধানমন্ত্রী শ্রী নরেন্দ্র মোদী আজ রাজ্যসভায় রাষ্ট্রপতির অভিভাষণের ধন্যবাদসূচক প্রস্তাবের উপর বক্তব্য রাখেন। প্রধানমন্ত্রী বলেন, ৫ লক্ষ কোটি মার্কিন ডলারের সমতুল অর্থনীতিতে পৌঁছনো একটি উচ্চাকাঙ্খী প্রয়াস। কিন্তু আমাদের বড় কিছু ভেবে এগোতে হবে। তিনি বলেন, “আমি আপনাদেরকে আবারও আশ্বস্ত করে বলতে চাই যে, ভারতের অর্থনীতি অত্যন্ত মজবুত। পূর্ণ গতিতে ও পূর্ণ শক্তিতে ৫ লক্ষ কোটি মার্কিন ডলারের সমতুল অর্থনীতিতে পৌঁছনোর স্বপ্ন পূরণের লক্ষ্যে ভারত এগিয়ে চলেছে”। প্রধানমন্ত্রী দৃঢ়তার সঙ্গে বলেন, ৫ লক্ষ কোটি মার্কিন ডলারের স্বপ্ন পূরণের লক্ষ্যে সরকার গ্রাম ও শহরের পরিকাঠামো, অতিক্ষুদ্র, ক্ষুদ্র ও মাঝারি শিল্পোদ্যোগ, বস্ত্রশিল্প, প্রযুক্তি এবং পর্যটনের ওপর গুরুত্ব আরোপ করেছে। এই ক্ষেত্রগুলিতে অগ্রগতির জন্য বিভিন্ন পদক্ষেপ নেওয়া হয়েছে। ‘মেক ইন ইন্ডিয়া’তে গতি আনতে কর কাঠামো সহ সবরকমের প্রক্রিয়ার সরলীকরণ করা হয়েছে। উৎপাদন ক্ষেত্রে উৎসাহ নিশ্চিত করতে এই পদক্ষেপগুলি গ্রহণ করা হয়েছে। ব্যাঙ্কিং ক্ষেত্রে সংযুক্তিকরণের নীতির সুফল ইতমধ্যেই আসতে শুরু করেছে। ছোট ছোট শহরগুলি-ই হ’ল নতুন ভারতের ভিত প্রধানমন্ত্রী বলেন, দেশের সবচেয়ে উচ্চাকাঙ্খী তরুণরা ছোট ছোট শহরগুলিতেই বাস করেন, যেগুলি হ’ল – নতুন ভারতের ভিত। “আজ দেশের অর্ধেকেরও বেশি ডিজিটাল লেনদেন ছোট ছোট শহরগুলিতে হচ্ছে। দ্বিতীয় ও তৃতীয় স্তরের শহরগুলিতে অর্ধেকের মতো নতুন উদ্যোগ – স্টার্ট আপের নিবন্ধীকরণ করা হয়েছে। মহাসড়ক ও রেল যোগাযোগের দ্রুত উন্নয়ন হচ্ছে”। ২০২৪ সালের মধ্যে আরও ১০০টি বিমানবন্দর প্রধানমন্ত্রী বলেন যে, উড়ান প্রকল্পে সম্প্রতি ২৫০তম যাত্রাপথের সূচনা হয়েছে। এর ফলে, দেশে ২৫০টি ছোট শহরে স্বল্প মূল্যে বিমান যোগাযোগ ব্যবস্থা চালু হয়েছে। “স্বাধীনতার পর থেকে ২০১৪ সাল পর্যন্ত দেশে মাত্র ৬৫টি বিমানবন্দর চালু ছিল। বিগত পাঁচ বছরে তা বৃদ্ধি পেয়ে ১০০-রও বেশি হয়েছে। ২০২৪ সালের মধ্যে মূলত, দ্বিতীয় ও তৃতীয় স্তরের শহরগুলিতে আরও ১০০টি বিমানবন্দর চালু করার উদ্যোগ নেওয়া হয়েছে”।
শিক্ষক দিবসে প্রধানমন্ত্রী শিক্ষক সমাজকে অভিনন্দন জানালেন ; প্রাক্তন রাষ্ট্রপতি ডঃ সর্বপল্লী রাধাকৃষ্ণণকে তাঁর জন্ময়ন্তীতে শ্রদ্ধা নিবেদন প্রধানমন্ত্রীর

শিক্ষক দিবস উপলক্ষ্যে প্রধানমন্ত্রী শ্রী নরেন্দ্র মোদী শিক্ষক সমাজকে অভিনন্দন জানিয়েছেন। এই উপলক্ষ্যে প্রধানমন্ত্রী শ্রী মোদী প্রাক্তন রাষ্ট্রপতি ডঃ সর্বপল্লী রাধাকৃষ্ণনকে তাঁর জন্মজয়ন্তীতে শ্রদ্ধা নিবেদন করেন। প্রধানমন্ত্রী এক ট্যুইটে বলেছেন, “শিক্ষক দিবস উপলক্ষ্যে প্রত্যেক শিক্ষক-শিক্ষিকাকে শুভেচ্ছা। এক ব্যতিক্রমী শিক্ষক ও বিজ্ঞ ব্যক্তিত্ব ডঃ সর্বপল্লী রাধাকৃষ্ণণকে তাঁর জন্মজয়ন্তীতে কৃতজ্ঞতা ও শ্রদ্ধা জানাই।”
প্রধানমন্ত্রী লোকসভার অধ্যক্ষ হিসেবে ওম বিড়লার নির্বাচনকে স্বাগত জানিয়েছেন

প্রধানমন্ত্রী শ্রী নরেন্দ্র মোদী সপ্তদশ লোকসভার অধ্যক্ষ হিসেবে শ্রী ওম বিড়লার সর্বসম্মতভাবে নির্বাচনকে স্বাগত জানিয়েছেন। লোকসভায় আজ তাঁর ভাষণে প্রধানমন্ত্রী, শ্রী বিড়লাকে অভিনন্দন জানান। তিনি বলেন, সংসদের অধ্যক্ষ হিসেবে তাঁর মতো একজন বিশিষ্ট ব্যক্তিকে পাওয়া সব সদস্যদের কাছে গৌরবের বিষয়। শ্রী মোদী বলেন, শ্রী ওম বিড়লা দীর্ঘদিন ধরে জনগণের সেবায় নিয়োজিত। ছাত্রনেতা হিসেবে তিনি সমাজের জন্য যে কাজ শুরু করেছিলেন, তা আজও অব্যাহত রয়েছে। রাজস্হানের কোটা-র সার্বিক উন্নয়নে প্রধানমন্ত্রী শ্রী ওম বিড়লার ভূমিকার কথা উল্লেখ করেন। প্রধানমন্ত্রী নব-নির্বাচিত অধ্যক্ষের সঙ্গে তাঁর দীর্ঘদিনের সম্পর্কের কথাও উল্লেখ করেন। এই প্রসঙ্গে কচ্ছ এলাকার ভূমিকম্প এবং কেদারনাথের বন্যার পর শ্রী বিড়লার একনিষ্ঠভাবে কাজ করার কথা প্রধানমন্ত্রী স্মরণ করেন। প্রধানমন্ত্রী অধ্যক্ষকে আশ্বস্ত করে বলেছেন, সংসদের কাজকর্ম সুষ্ঠুভাবে পরিচালনার ক্ষেত্রে তিনি সদস্যদের থেকে সবরকমের সহযোগিতা পাবেন। /
রেলকর্মীদের জন্য ৭৮ দিনের বোনাস

রেলকর্মীরা এ বছরও ৭৮ দিনের বেতনের সমান বোনাস পাবেন। আজ এ সম্পর্কিত প্রস্তাবটি অনুমোদিত হয়েছে কেন্দ্রীয় মন্ত্রিসভায়। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে রেলকর্মীদের উৎপাদন-ভিত্তিক বোনাস সম্পর্কিত প্রস্তাবটি আলোচনার পর গৃহীত হয়। গত বছরও রেলকর্মীদের ৭৮ দিনের বেতনের সমান বোনাস প্রদান করা হয়। তার আগে ২০১০ -১১, ২০১১-১২ এবং ২০১২-১৩ অর্থবর্ষেও রেলকর্মীদের ৭৮ দিনের বোনাস দেওয়া হয়। রেলে আর্থিক দিক থেকে ভালোরকম কাজকর্ম হওয়ার সুবাদে এ বছরও তাই ৭৮ দিনের বেতনের সমান বোনাস দেওয়ার প্রস্তাবটি পেশ করা হয়। এ বছর রেলকর্মীদের এই বোনাস দিতে সরকারের খরচ হবে ১০৩০ কোটি ২ লক্ষ টাকা। নন-গেজেটেড রেলকর্মীদের সর্বোচ্চ মাসিক বেতন ৩ হাজার ৫০০ টাকা ধরে নিয়ে বোনাসের পরিমাণ স্থির করা হবে। এই হিসাব অনুযায়ী, ৭৮ দিনের জন্য সর্বোচ্চ বোনাসের পরিমাণ হবে ৮৯৭৫ টাকা। বোনাস ঘোষণার ফলে উপকৃত হবেন ১২ লক্ষ ৫৮ হাজার নন-গেজেটেড রেলকর্মী।
ইরানের রাষ্ট্রপতি হিসেবে নির্বাচিত হওয়ার জন্য ইব্রাহিম রাইসিকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী ইরানের রাষ্ট্রপতি হিসেবে নির্বাচিত হবার জন্য ইব্রাহিম রাইসিকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “ইরানের রাষ্ট্রপতি হিসেবে নির্বাচিত হবার জন্য ইব্রাহিম রাইসিকে অভিনন্দন জানাই। ভারত ও ইরানের মধ্যে উষ্ণ সম্পর্ককে আরো দৃঢ় করতে আমি তাঁর সঙ্গে ভবিষ্যতেও কাজ করব।“
জ্বালানির দক্ষ ব্যবহার এবং পরিবেশসুরক্ষায় জাপানের নিডো, কেন্দ্রীয় অর্থ ও স্বাস্থ্য মন্ত্রক এবং এইম্‌স-এর মধ্যেমউ স্বাক্ষরের প্রস্তাবে অনুমোদন কেন্দ্রীয় মন্ত্রিসভার

দিল্লির এইম্‌স হাসপাতালে আইসিটি-ভিত্তিক একটি ‘গ্রিন হসপিটাল’প্রকল্প রূপায়ণেরলক্ষ্যে এক মউ স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। বুধবারপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে জাপানের নিউএনার্জি অ্যান্ড ইন্ডাস্ট্রিয়াল টেকনোলজি ডেভেলপমেন্ট অর্গানাইজেশন (নিডো),কেন্দ্রীয় অর্থ মন্ত্রকের অর্থনীতি বিষয় সংক্রান্ত দপ্তর, স্বাস্থ্য ওপরিবারকল্যাণ মন্ত্রক এবং অল ইন্ডিয়া ইনস্টিটিউট অফ মেডিক্যাল সায়েন্সেস (এইম্‌স)-এরমধ্যে এই চুক্তি স্বাক্ষরের বিষয়টিতে সম্মতি দেওয়া হয়। প্রস্তাবিত প্রকল্পটির মধ্যে রয়েছে সমীক্ষা, প্রাথমিক পরিকল্পনা, উৎপাদনও পরিবহণ, নির্মাণ ও সংস্থাপন ইত্যাদি। মউটি স্বাক্ষরিত হওয়ার দিন থেকে তা কার্যকরথাকবে ২০২০ সালের ৩১ মার্চ পর্যন্ত । এই প্রকল্পটির মূল লক্ষ্য ও উদ্দেশ্য হল জ্বালানি শক্তির দক্ষ ব্যবহার ওপরিবেশ সুরক্ষা। এজন্য প্রকল্পের আওতায় দিল্লির এইম্‌স-এ তথ্যপ্রযুক্তি-চালিত এক বিশেষ ব্যবস্থা গড়ে তোলা হবে।
ভারতের প্রধানমন্ত্রীর সঙ্গে সাক্ষাৎকার রাশিয়ার উপ-প্রধানমন্ত্রীর

রাশিয়ার উপ-প্রধানমন্ত্রী মিঃ দিমিত্রি রোগোজিন শনিবার এখানে এক সাক্ষাৎকারে মিলিত হনভারতের প্রধানমন্ত্রী শ্রী নরেন্দ্র মোদীর সঙ্গে। রশিয়ার প্রেসিডেন্ট মিঃ পুতিনের অভিনন্দন বার্তাও তিনি পৌঁছে দেন শ্রী মোদীর কাছে। ভারত ও রাশিয়ার মধ্যে যে সমস্তপ্রকল্প রূপায়ণের কাজ চলছে, সেগুলির অগ্রগতি সম্পর্কেও তিনি অবহিত করেন ভারতেরপ্রধানমন্ত্রীকে। উত্তরেরাশিয়ার সঙ্গে ভারতের মৈত্রী সম্পর্ক কালের পরীক্ষায় উত্তীর্ণ বলে মন্তব্য করেনশ্রী নরেন্দ্র মোদী। তিনি বলেন, রাশিয়া হল ভারতের এক বিশ্বস্ত ও নির্ভরযোগ্যবন্ধু-রাষ্ট্র। বিভিন্ন ক্ষেত্রে দ্বিপাক্ষিক সহযোগিতার সম্পর্ককে আরও দৃঢ়, গভীর ওসম্প্রসারিত করে তোলার অঙ্গীকারের কথাও তিনি ভারতের পক্ষে পুনর্ব্যক্ত করেন মিঃরোগোজিনের কাছে। এ বছর জুন মাসে তাসখন্দে প্রেসিডেন্ট পুতিনের সঙ্গে তাঁর বৈঠকেরকথা স্মরণ করে শ্রী মোদী বলেন, এ মাসের শুরুতে কুড়ানকুলাম পরমাণু বিদ্যুৎপ্রকল্পের ১ নম্বর ইউনিটটি উৎসর্গ করা কালে ভিডিও লিঙ্কের মাধ্যমে প্রেসিডেন্টপুতিনের সঙ্গে তাঁর আলোচনা ও মতবিনিময়ের সুযোগ হয়েছিল। প্রেসিডেন্টপুতিনের ভারত সফরের জন্য ভারত অধীর আগ্রহে অপেক্ষা করছে বলে জানান ভারতেরপ্রধানমন্ত্রী।
বারাণসীর সম্পর্কে বিশেষ মাইক্রোসাইটের লিঙ্ক প্রকাশ প্রধানমন্ত্রীর

নয়া দিল্লী ২ এপ্রিল ২০১৫ প্রধানমন্ত্রী শ্রী নরেন্দ্র মোদী সোশ্যল নেটওয়ার্কের মাধ্যমে বারাণসী সম্পর্কে একটি ওয়েবসাইটের বিশেষ পেজের লিঙ্ক প্রকাশ করলেন। তাঁর লোকসভা কেন্দ্র বারাণসী সম্পর্কে যাবতীয় তথ্য একটি জায়গা থেকে যাতে পাওয়া যায় সেজন্য এই মাইক্রোসাইটটি বিশেষভাবে বানানো হয়েছে। প্রধানমন্ত্রী শ্রী নরেন্দ্র মোদীর বারাণসীর সঙ্গে যে বিশেষ সম্পর্ক রয়েছে তা এই মাইক্রোসাইটে প্রকাশ পেয়েছে। এতে বারাণসীর পরিচ্ছন্নতা সম্পর্কে প্রধানমন্ত্রীর প্রয়াস, সাংসদ আদর্শ গ্রাম যোজনার আওতায় জয়াপুর গ্রামটির বিকাশ এবং বারাণসীর অন্যান্য বিকাশমূলক কর্মসূচিগুলির বিষয়ে তথ্য রয়েছে। বারাণসীতে প্রধানমন্ত্রীর সমস্ত কর্মসূচি সম্পর্কে সাম্প্রতিকতম তথ্য, ছবি ও ভিডিও ওয়েবসাইটটিতে দেওয়া রয়েছে। প্রধানমন্ত্রীকে উদ্দেশ্য করে সরাসরি লিখতে কিংবা নিজের ভাবনাচিন্তা জানানোর সুযোগও মাইক্রোসাইটে রয়েছে। ওয়েবসাইটে উল্লেখিত অ্যাড্রেসে বারাণসীর স্থানীয় খবরও দেওয়া যেতে পারে।
সিঙ্গাপুরে আই টি ই ক্যাম্পাস, আই এন এ মেমোরিয়াল মার্কার পরিদর্শন করলেন প্রধানমন্ত্রী

প্রধানমন্ত্রী শ্রী নরেন্দ্র মোদি মঙ্গলবার সিঙ্গাপুরে ইনস্টিটিউট অব টেকনিকেল এডুকেশনের ক্যাম্পাস পরিদর্শন করেন। তাঁকে স্বাগত জানান সিঙ্গাপুরের প্রধানমন্ত্রী লি সেইন লুং। উভয় নেতাকে ছাত্র-ছাত্রীরা উদ্দীপনার সঙ্গে সম্বর্ধনা জানায়। তাঁরা মেরিটাইম ট্রেনিং সেন্টার,এরোস্পেস হাব এবং প্রিসিশন ইঞ্জিনিয়ারিং বিভাগ পরিদর্শন করেন। ছাত্র-ছাত্রীদের সাহায্যে দুই নেতা বই রাখার জন্য ‘বুকএন্ডস’ তৈরি করতে একটি করে ধাতব খন্ড সি এন সি যন্ত্রের ভেতর প্রবেশ করান। এই বুকএন্ডস্-এ রয়েছে ভারত ও সিঙ্গাপুরের উল্লেখযোগ্য প্রতীকসমূহ। উভয় নেতাই বুকএন্ডস-এ সাক্ষর করেন। শ্রী নরেন্দ্র মোদি সিঙ্গাপুরে ইন্ডিয়ান ন্যাশনাল আর্মি মেমোরিয়াল মার্কার-এ শ্রদ্ধার্ঘ্য নিবেদন করেন। ১৯৪৫-এর জুলাইয়ে ইন্ডিয়ান ন্যাশনাল আর্মি তথা আই এন এ-র “অজ্ঞাত সৈনিক”দের স্মৃতির উদ্দেশ্যে একটি স্মারকসৌধের জন্য ভিত্তি প্রস্তর স্থাপন করেছিলেন নেতাজি সুভাষ চন্দ্র বোস। এই মার্কার-টি মূল স্মারকসৌধটি যে জায়গায় তার পাশেই অবস্থিত। এই জায়গায় উপস্থিত শিশু এবং অন্যান্য লোকজনের সঙ্গে প্রধানমন্ত্রী বিস্তৃত আলোচনা করেন।
ন্যাশনাল ক্যাপিটাল টেরিটরি অফ দিল্লি বিল, ২০১৯ – এর অনুমোদন কেন্দ্রীয় মন্ত্রিসভায়

রাজধানী দিল্লিতে অবৈধ কলোনিগুলিতে স্থায়ীভাবে বসবাসের জন্য ন্যাশনাল ক্যাপিটাল টেরিটরি অফ দিল্লি বিল, ২০১৯ সংসদে শীতকালীন অধিবেশনে পেশ করার জন্য অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বুধবার এই অনুমোদন দিয়েছে। বিলটি পাশ হলে দিল্লির অবৈধ কলোনিগুলিতে বসবাসকারী ব্যক্তিরা সম্পত্তির নিজের নামে নথিভুক্ত করতে পারবেন এবং স্ট্যাম্প ডিউটি ক্ষেত্রেও ছাড়ের সুবিধা পাবেন। এর ফলে, দিল্লির সরকারি বা বেসরকারি জমিতে ১ হাজার ৭৩১টি অবৈধ কলোনিতে বসবাসকারী ৪০ লক্ষ ব্যক্তি উপকৃত হবেন। এতদিন, অবৈধ কলোনিগুলিতে বসবাসকারী ব্যক্তিরা জমির ব্যক্তিগত মালিকানা না থাকায় কোনও ব্যাঙ্ক বা আর্থিক প্রতিষ্ঠান থেকে গৃহ নির্মাণের জন্য আর্থিক সাহায্য পেতেন না। এই বিল পাশ হলে এ ধরনের সুবিধা পাবেন তাঁরা।
আগামীকাল সকাল ৭ টা থেকে রাত ৯ টা পর্যন্ত জনতা কার্ফু পালন করার আবেদন

নিঃস্বার্থ সেবায় যুক্ত ব্যক্তিদের জন্য আগামীকাল বিকেল ৫টায় কৃতজ্ঞতা প্রকাশের আবেদন

করোনা ভাইরাস সংক্রমণ রুখতে প্রধানমন্ত্রী নরেন্দ্র মোদী আগামীকাল ২২শে মার্চ সকাল ৭টা থেকে ৯টা পর্যন্ত জনতা কার্ফু পালন করার আবেদন জানিয়েছেন। এই কঠিন সময় যারা নিঃস্বার্থ সেবার সঙ্গে যুক্ত তাদের জন্য প্রধানমন্ত্রী, আগামীকাল বিকেল ৫টার সময় নাগরিকদের ঘরের দরজা বা ব্যালকনিতে দাঁড়িয়ে হাততালি বা ঘণ্টা বাজিয়ে ৫ মিনিট কৃতজ্ঞতা জানানোর আবেদন জানিয়েছেন।
উত্তর প্রদেশের কণৌজে সড়ক দুর্ঘটনায় নিহতদের পরিবারের প্রতি প্রধানমন্ত্রীর সমবেদনা

প্রধানমন্ত্রী শ্রী নরেন্দ্র মোদী উত্তর প্রদেশের কণৌজে সড়ক দুর্ঘটনায় নিহতদের পরিবারের প্রতি সমবেদনা জানিয়েছেন। এক শোকবার্তায় প্রধানমন্ত্রী বলেন, “উত্তর প্রদেশের কণৌজে ভয়াবহ পথদুর্ঘটনার খবর শুনে আমি মর্মাহত। এই দুর্ঘটনায় বেশ কয়েকজনের প্রাণহানি ঘটেছে। আমি মৃতদের পরিবার-পরিজনদের প্রতি সমবেদনা জানাচ্ছি। আহতদের দ্রুত আরোগ্য কামনা করছি”।
সংসদে আগামীকাল শীতকালীন অধিবেশন শুরুর সর্বদলীয় বৈঠকে প্রধানমন্ত্রীর অংশগ্রহণ

প্রধানমন্ত্রী শ্রী নরেন্দ্র মোদী আজ নতুনদিল্লিতে সর্বদলীয় বৈঠকে সব দলের নেতৃবৃন্দের সঙ্গে আলাপ আলোচনা করেন। এই উপলক্ষ্যে সব রাজনৈতিক দলের প্রতিনিধিরা বৈঠকে যোগ দিয়ে সংসদের আগামী অধিবেশনের বিষয়ে তাঁদের বক্তব্য তুলে ধরেন। রাজ্যসভার ২৫০ তম অধিবেশন -এই অধিবেশনেই বসবার জন্য প্রধানমন্ত্রী এটিকে বিশেষভাবেউল্লেখযোগ্য বলে মন্তব্য করেন এবং নানান পরিকল্পনা করায় তিনি সন্তোষ প্রকাশ করেন। শ্রী মোদী বলেন, ভারতের মতো বৈচিত্র্যপূর্ণ দেশে প্রশাসনিক কাঠামোর ব্যবস্থাপনায় ভারতীয় সংসদ ও সংবিধানের অনন্য ক্ষমতার গুরুত্ব রাজ্যসভার ২৫০তম অধিবেশনে প্রকাশ পাবে। এই প্রেক্ষাপটে জাতির জনক মহাত্মা গান্ধীর সার্ধ জন্ম শতবার্ষিকী দেশ জুড়ে উদযাপন বিশেষ তাৎপর্যবাহী। বিভিন্ন রাজনৈতিক দলের প্রতিনিধিদের নির্দিষ্ট কিছু প্রসঙ্গ উত্থাপনের জবাবে প্রধানমন্ত্রী বলেন, বকেয়া বিলগুলি পাস করানোর লক্ষ্যে এবং পরিবেশ ও দূষণ, অর্থনীতি, কৃষিক্ষেত্র ও কৃষক , মহিলা, যুব সম্প্রদায় ও সমাজের পিছিয়ে পড়া অংশের মানুষদের মত নানা গুরুত্বপূর্ণ ইস্যুগুলির সমাধানের জন্য সরকার একযোগে সব রাজনৈতিক দলগুলির সঙ্গে গঠনমূলক মনোভাব নিয়ে কাজ করবে। প্রধানমন্ত্রী সর্বশেষ অধিবেশন সুষ্ঠুভাবে পরিচালনা করার জন্য দুই কক্ষের প্রিসাইডিং অফিসারদের অভিনন্দন জানান। এর ফলে, সরকারের কাজকর্ম সম্পর্কে জনমানসে ইতিবাচক প্রভাব গড়ে তোলা সম্ভব হয়েছে বলে তিনি মনে করেন। এই প্রসঙ্গে প্রথমবারের সাংসদদের বিভিন্ন বিষয়ে আলোচনায় সক্রিয় অংশগ্রহণের বিষয়টি-ও তিনি বিশেষভাবে উল্লেখ করেন। শ্রী মোদী আশা প্রকাশ করেন এই অধিবেশন সরকার ও বিরোধীপক্ষের গঠনমূলক অংশগ্রহণে সফল ও কার্যকরী হয়ে উঠবে।
বহুমুখী প্রতিভার অধিকারী অভিনেতা ইরফান খানের প্রয়াণে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী বহুমুখী প্রতিভার অধিকারী অভিনেতা ইরফান খানের প্রয়াণে শোক ব্যক্ত করেছেন। তাঁর শোকবার্তায় প্রধানমন্ত্রী বলেন, “ ইরফান খানের প্রয়াণ চলচ্চিত্র ও নাট্যজগতের এক অপুরণীয় ক্ষতি। অভিনয়ের বিভিন্ন ধারায় তাঁর বহুমুখী প্রতিভার কথা সকলে মনে রাখবেন। তাঁর পরিবারের সদস্য, বন্ধুবান্ধব ও গুণগ্রাহীদের প্রতি সমবেদনা জানাই। তাঁর আত্মার শান্তি কামনা করি”।
পুষ্টি সম্পর্কিত সচেতনতাকে গণ-আন্দোলনের রূপ দিতে পোষণ মাসের কথা উল্লেখ করেছেন প্রধানমন্ত্রী

প্রধানমন্ত্রী তাঁর সর্বশেষ ‘মন কি বাত’ অনুষ্ঠানে জাতির উদ্দেশে ভাষণে সেপ্টেম্বর মাসকে পোষণ মাস বা পুষ্টির মাস হিসেবে উল্লেখ করেছেন। তিনি বলেছেন, দেশের সঙ্গে পুষ্টির গভীর সম্পর্ক রয়েছে। মানসিক ও মেধাগত বিকাশের সঙ্গে আমরা যে অন্ন গ্রহণ করি তার সরাসরি সম্পর্ক রয়েছে বলে উল্লেখ করে প্রধানমন্ত্রী বলেন, পুষ্টি ও যথাযথ পরিচর্যা শিশু ও ছাত্রছাত্রীদের পূর্ণ সম্ভাবনাকে বাস্তবায়িত করতে গুরুত্বপূর্ণ ভূমিকা নেয়, যাতে তাদের শারীরিক দৃঢ়তা আরও বৃদ্ধি পায়। তিনি জোর দিয়ে বলেন, শিশুদেরকে পর্যাপ্ত পুষ্টিসমৃদ্ধ করে তুলতে তার মাকেও পুষ্টিকর খাবার গ্রহণ করতে হবে। কেবল খাবারের সঙ্গেই পুষ্টির সম্পর্ক নেই, বরং লবন, ভিটামিন প্রভৃতি থেকেও অত্যাবশ্যক পুষ্টি পাওয়া যায়। প্রধানমন্ত্রী বলেন, দেশে বিগত কয়েক বছরে, বিশেষ করে গ্রামগুলিতে পুষ্টি সপ্তাহ উদযাপনে জনগণের অংশগ্রহণের ওপর এবং পুষ্টি সম্পর্কে সচেতনতা বাড়াতে সর্বাত্মক প্রয়াস নেওয়া হয়েছে। এই লক্ষ্যে পুষ্টি সম্পর্কিত সচেতনতাকে গণ-আন্দোলনের রূপ দেওয়া হচ্ছে। তিনি আরও বলেন, এই বিদ্যালয়গুলিকেও এই গণ-আন্দোলনের অবিচ্ছেদ্য অংশ করে তোলা হয়েছে। সেইসঙ্গে, পুষ্টি সম্পর্কে শিশুদের মধ্যে সচেতনতা বাড়ানোর জন্য বিভিন্ন প্রতিযোগিতার আয়োজন করা হচ্ছে। প্রধানমন্ত্রী আরও বলেন, একটি শ্রেণীকক্ষে যেমন ক্লাস মনিটর থাকে, তেমনই নিউট্রিশন মনিটর বা পুষ্টির ব্যাপারে নজরদারি ভূমিকা পালনের ব্যক্তি বিশেষ থাকাও প্রয়োজন। একইভাবে, একটি রিপোর্ট কার্ডের মতো দেশে নিউট্রিশন বা পুষ্টি কার্ড চালু করা যেতে পারে। তিনি জানান, পুষ্টি মাস উদযাপনের সময় MyGov পোর্টালে একটি খাদ্য ও পুষ্টি বিষয়ক প্রতিযোগিতার আয়োজন করা হবে। তিনি শ্রোতাদের এই প্রতিযোগিতায় অংশগ্রহণের আহ্বান জানান। প্রধানমন্ত্রী আরও জানান, স্ট্যাচু অফ ইউনিটি-তে এক অভিনব নিউট্রিশন পার্ক গড়ে তোলা হয়েছে যেখানে যে কেউ শিশুদের মতো খেলার ছলে পুষ্টি সম্পর্কিত প্রয়োজনীয় তথ্য ও শিক্ষা পেতে পারেন। ভারতকে বিভিন্ন ধরনের অন্ন ও পানীয় সমৃদ্ধ দেশ হিসেবে উল্লেখ করে প্রধানমন্ত্রী বলেন, একটি অঞ্চলের আবহাওয়া অনুসারে সুষম ও পুষ্টিসমৃদ্ধ খাবারের পরিকল্পনা প্রস্তুত করা যেতে পারে। পুষ্টিসমৃদ্ধ খাবারের এই পরিকল্পনায় স্থানীয়ভাবে উৎপাদিত খাদ্যশস্য, ফলমূল, শাকসব্জিকেও সামিল করা যায়। তিনি আরও জানান, দেশে একটি কৃষি তহবিল গঠন করা হচ্ছে যেখানে শস্য সম্পর্কিত পূর্ণাঙ্গ তথ্য থাকবে। এমনকি, প্রতিটি জেলা এবং সেখানকার পুষ্টির বিষয়ে তথ্যও এখান থেকে পাওয়া যাবে। প্রধানমন্ত্রী শ্রোতাদের পুষ্টি মাস উদযাপনের সময় পুষ্টিকর খাদ্য খাওয়ার এবং সুস্থ-সবল থাকার পরামর্শ দেন।
বিশিষ্ট স্বাধীনতা সংগ্রামী শ্যামজী কৃষ্ণবর্মার জন্মবার্ষিকীতে প্রধানমন্ত্রীর সশ্রদ্ধ প্রণাম

প্রধানমন্ত্রী শ্রী নরেন্দ্র মোদী বিশিষ্ট স্বাধীনতা সংগ্রামী শ্যামজী কৃষ্ণবর্মার জন্মবার্ষিকীতে তাঁর প্রতি শ্রদ্ধা জানিয়েছেন। এক বার্তায় তিনি বলেছেন, ” শ্যামজী কৃষ্ণবর্মা হলেন এক মহান স্বাধীনতা সংগ্রামী যিনি বহু জাতীয়তাবাদীর প্রেরণার উৎস হয়ে উঠেছিলেন। সেই মহান ব্যক্তিত্বের জন্মবার্ষিকীতে আজ ওঁর প্রতি আমার সশ্রদ্ধ প্রণাম”।
নাবিকদের শংসাপত্রে পারস্পরিকস্বীকৃতিদানের লক্ষ্যে ভারত-কোরিয়া ঘোষণা স্বাক্ষরের প্রস্তাব  :  অনুমোদন কেন্দ্রীয়মন্ত্রিসভার

নাবিকদের স্বার্থরক্ষায় দু ’ দেশের শংসাপত্রগুলিকে পারস্পরিকস্বীকৃতিদানের সিদ্ধান্ত নিয়েছে ভারত ও কোরিয়া। এই লক্ষ্যে শংসাপত্রের স্বীকৃতিদানসম্পর্কিত এক লিখিত ঘোষণায় স্বাক্ষরের প্রস্তাব আজ অনুমোদিত হল প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই ঘোষণাস্বাক্ষরের ফলে দু ’ দেশের নাবিকদের শিক্ষা ও প্রশিক্ষণ, দক্ষতাও যোগ্যতা নির্ণয় সহ বিভিন্ন ক্ষেত্রে ইস্যূ করা একটি দেশের শংসাপত্রকে স্বীকৃতিদেওয়া হবে অন্য দেশে।
উত্তরপ্রদেশের আউরাইয়ায় পথদুর্ঘটনায় প্রাণহানির ঘটনায় প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী, উত্তরপ্রদেশের আউরাইয়ায় সড়ক দুর্ঘটনায় প্রাণহানির ঘটনায় শোক প্রকাশ করেছেন। এক বার্তায় প্রধানমন্ত্রী বলেছেন, ‘উত্তরপ্রদেশের আউরাইয়ায় সড়ক দুর্ঘটনা অত্যন্ত দুঃখজনক। সরকার, তৎপরতার সঙ্গে উদ্ধার কাজ চালাচ্ছে। এই দুর্ঘটনায় নিহতদের পরিবার পরিজনদের প্রতি আমি সমবেদনা জানাচ্ছি। আহতরা দ্রুত সুস্থ্ হয়ে উঠুন সেই প্রার্থনাই করি।’
প্রধানমন্ত্রী শ্রী নরেন্দ্র মোদী এবং আমেরিকার রাষ্ট্রপতির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে আমেরিকার রাষ্ট্রপতি ডোনাল্ড ট্রাম্পের সঙ্গে কথা বলেছেন।কোভিড-১৯ মহামারীর বর্তমান পরিস্থিতি এবং এর জেরে সারা বিশ্বে বিশেষ করে অর্থনীতির ওপর যে প্রভাব পড়েছে তা নিয়ে উভয় নেতাই মতবিনিময় করেন। এই ভাইরাসের কারণে আমেরিকায় যারা প্রাণ হারিয়েছেন ,প্রধানমন্ত্রী শ্রী নরেন্দ্র মোদী তাদের প্রতি সমবেদনা ব্যক্ত করেন এবং অসুস্থদের দ্রুত আরোগ্য কামনা করেন। দুই দেশের মধ্যে বিশেষ সম্পর্কের গুরুত্ব উল্লেখ করে প্রধানমন্ত্রী শ্রী মোদী বলেন এক যোগে এই সমস্যা মোকাবিলায় ভারত সবসময় আমেরিকার পাশে রয়েছে। ভারত এবং আমেরিকা পূর্ণ শক্তি নিয়োগ করে যৌথভাবে কোভিড-১৯এর সমস্যা মোকাবিলায় অটল এবং কার্যকরী ভূমিকা নিয়েছে বলেও সহমত ব্যক্ত করেন উভয় নেতা। মহামারীর কারণে অর্থনীতির ওপর প্রভাব এবং স্বাস্থ্য ক্ষেত্রে সমস্যার সমাধানে উভয় দেশই নিজের মতো করে যে ব্যবস্থা গ্রহণ করেছে তা নিয়েও মতবিনিময় করেন তাঁরা। এই কঠিন সময়ে মানসিক এবং শারীরিক ভাবে সুস্থ থাকতে যোগ এবং আয়ুর্বেদ বিশেষ করে ভারতের চিরাচরিত ভেষজ ওষুধ পদ্ধতির উপকারিতা নিয়ে উভয় নেতা আলোচনাও করেন । কোভিড-১৯এর সঙ্কট মোকাবিলায় উভয় দেশের আধিকারিকদের মধ্যে নিয়মিত যোগাযোগ বজায় থাকবে বলেও সহমত পোষণ করেন তাঁরা।
কেন্দ্রীয় সরকারি সচিবদেরসঙ্গে এক আলোচনা ও মতবিনিময় অনুষ্ঠানে মিলিত হলেন প্রধানমন্ত্রী

কেন্দ্রীয়সরকারের বিভিন্ন মন্ত্রকের শীর্ষ কর্তাব্যক্তিদের সঙ্গে সোমবার এক বৈঠকে মিলিতহলেন প্রধানমন্ত্রী শ্রী নরেন্দ্র মোদী। পূর্ববর্তীশতকগুলির প্রশাসনিক গতানুগতিকতা ছেড়ে বিশ্বের এক-ষষ্ঠাংশ অধিবাসীর জীবনযাত্রায়পরিবর্তন তথা রূপান্তর সম্ভব করে তোলার সুযোগ গ্রহণ করার জন্য প্রধানমন্ত্রীউদ্বুদ্ধ করেন কেন্দ্রীয় সচিবদের। দেশের ৭৫তম স্বাধীনতা বার্ষিকী, অর্থাৎ, আগামী২০২২ সালের মধ্যে যে নির্দিষ্ট লক্ষ্যগুলি পূরণ করা প্রয়োজন তা চিহ্নিত করতেও তিনিতাঁদের পরামর্শ দেন। দেশেরসার্বিক উন্নয়নে সংশ্লিষ্ট মন্ত্রকের বাঁধাধরা কাজের বাইরে গিয়েও আরও বেশি কিছুকরার জন্য সচিবদের আহ্বান জানান শ্রী নরেন্দ্র মোদী। ‘জন ধন যোজনা’র মতো আর্থিকঅন্তর্ভুক্তি এবং ‘মিশন ইন্দ্রধনুষ’-এর মতো সার্বজনীন টিকাকরণের কথা উল্লেখ করেতিনি বলেন, গত তিন বছরে সরকারি পর্যায়ে ঐক্যবদ্ধভাবে কাজ করার ফলে অনেকগুলিক্ষেত্রেই শ্রেষ্ঠ ফল আমরা লাভ করেছি। প্রাতিষ্ঠানিকতার সঙ্গে ফলাফলের সাফল্যকেওযুক্ত করার প্রয়োজনীয়তাকে তুলে ধরেন প্রধানমন্ত্রী । শ্রী মোদীতাঁর বক্তব্যে উল্লেখ করেন স্বচ্ছতা অভিযানের কথাও। এই কর্মসূচির লক্ষ্য পূরণেসাধারণ মানুষের কাছ থেকে সবথেকে বেশি সাড়া পাওয়া গেছে বলে মনে করেন তিনি। শুধু তাইনয়, প্রশাসনিক পর্যায়ে তা এক বিশেষ চালিকাশক্তিরও ভূমিকা পালন করেছে। শ্রী মোদীবলেন, আগামী ১ জুলাই থেকে দেশে চালু হতে চলেছে পণ্য ও পরিষেবা কর, যা দেশেরইতিহাসে এক যুগান্তকারী ঘটনা। এই পরিবর্তন তথা রূপান্তর সম্ভব করে তুলতে এবংরূপায়ণের কাজকে সুষ্ঠুভাবে চালিয়ে নিয়ে যেতে সক্রিয়ভাবে কাজ করে যাওয়ার তিনিপরামর্শ দেন কেন্দ্রীয় সচিবদের। প্রধানমন্ত্রীরমতে, ভারতের প্রতি বিশ্বের দৃষ্টিভঙ্গি আজ অনেকটাই পরিবর্তিত। সুতরাং, এ হল একঅভাবনীয় সুযোগ যা কোনভাবেই হাতছাড়া করা উচিৎ নয়। বিশ্বের প্রত্যাশা পূরণের কাজেপ্রয়োজনীয় ব্যবস্থা গড়ে তোলার জন্য তিনি পরামর্শ দেন সচিবদের। দেশেরঅনগ্রসর ১০০টি জেলার উন্নয়নে বিশেষ উৎসাহ ও আগ্রহের সঙ্গে কাজ করার জন্য কেন্দ্রীয়সরকারি সচিবদের আহ্বান জানান শ্রী নরেন্দ্র মোদী। তিনি বলেন, এই জেলাগুলির জন্যখুব স্বল্পকালের মধ্যেই নির্দিষ্ট লক্ষ্যপূরণের কাজগুলি সেরে ফেলা প্রয়োজন । শ্রী রাজনাথসিং, শ্রী অরুণ জেটলি, শ্রীমতী সুষমা স্বরাজ এবং শ্রী নীতিন গড়করি – এই চারজনকেন্দ্রীয় মন্ত্রীও এদিন বক্তব্য রাখেন সচিবদের সামনে। এর আগে,প্রশাসন ও পরিচালনের বিভিন্ন ক্ষেত্রে কয়েকটি প্রস্তাব ও পরামর্শ পেশ করা হয়কেন্দ্রীয় সচিবদের পক্ষ থেকে । /